LISON 10
Ke ki adorason na familia?
Desdi tempus antigu, Jeova misti pa kada familia pasa tempu juntu, pa e fortalisi se spiritualidadi ku se relason. (Ripitison di Lei 6:
I tempu di pertusi mas di Jeova. “Bo ciga pertu di Deus; i ta ciga pa bos.” (Tiagu 4:8) No mas ta kunsi Jeova ora ku no aprindi nformasons aserka di si personalidadi ku si asons atraves di si Palabra, Biblia. Un manera fasil di kumsa bu adorason na familia i toma un parti di tempu pa lei Biblia na vos altu juntu, talves sigi programa di kada sumana di runion Vida ku Ministeriu. Un parti di leitura pudi disignadu pa kada membru di familia, dipus, tudu pudi kombersa aserka di ke ku aprindidu di Skrituras.
I tempu di pertusi mas di membrus di familia. Omis ku minjeris, papes, mames ku fijus, ta fortalisi se relason ku n̈utru ora ke na studa Biblia suma familia. I dibi di sedu un mumentu filis, kalmu, un iventu mas importanti di sumana. Papes o mames pudi kuji asuntus pratiku pa konsidera, konformi idadi di se fijus, i pudi sedu artigus di A Sentinela ku Despertai! o asuntus ku sta na no site, jw.org. Bu pudi papia di purblemas ku bu fijus ta pasa na skola i kuma ke pudi lida kel. Bo pudi jubi programa JW Broadcasting (tv.jw.org) i dipus bo kombersa aserka del. Bo pudi nsaia kantikus ku na bin kantadu na runions i kume un kusa siñu dipus di adorason na familia.
Es mumentu spesial ku ta usadu kada sumana pa adora Jeova juntu, na juda tudu membrus di familia sinti praser na studa Palabra di Deus, el i na abensua ciu bu sforsu.— Salmu 1:
Ke ku manda no ta ranja tempu pa adorason na familia?
Kuma ku papes o mames pudi fasi es mumentu sedu di alegria pa tudu na familia?
kea_Latn kea_Latn kea_Latn pap_Latn kea_Latn kea_Latn pap_Latn kea_Latn